Det er et gammelt princip om, at man ikke skal kunne tjene penge på at levere varme til forbrugerne, som konsulentfirmaet McKinsey er gået til angreb på.

McKinseys konklusion er, at der kan spares 2,3 mia. kr. på omkostningerne i varmeforsyningen. De første 1,9 mia. kan skaffes ved at åbne for, at både offentlige og private selskaber kan tjene penge på at sælge varme til forbrugerne og ved at få private firmaer, pensionskasser og kapitalfonde ind i varmeforsyningen. I dag må varmeselskaberne ikke tjene penge, da varmekunderne ikke har andre steder at gå hen.

De næste knap 400 mio. kan hentes, ved at varmeselskaberne slår sig sammen i færre og større enheder.